கேள்வி: ரணஜித் குஹா - வாழ்க்கை குறிப்பு குறித்து விரிவாக சொல்லுங்கள்.
பதில்: குஹா 1923 ஆம் ஆண்டு மே 23 ஆம் தேதி, பிரித்தானிய இந்தியாவின் (இன்றைய வங்கதேசம்) பைகராகஞ்ச் மாவட்டத்தில் உள்ள சித்தகதியில் காஸ் தாலுக்தார் குடும்பத்தில் பிறந்தார். 1934 இல் இவரின் தந்தை கல்கத்தா உயர் நீதிமன்றம் வழக்கறிஞராகப் பணியாற்றத் தொடங்கியபோது, இவரது குடும்பம் கல்கத்தாவுக்கு குடிபெயர்ந்தது. குஹா மித்ரா கல்வி நிலையத்தில் தனது பள்ளிப் படிப்பை முடித்தார். மேலும் கல்கத்தாவில் உள்ள மாநிலப் பல்கலைக்கழகம், கொல்கத்தா பட்டம் பெற்றார். பின்னர் கொல்கத்தா பல்கலைக்கழகம் வரலாற்றில் முதுகலைப் பட்டப் படிப்பை முடித்தார். இவர் தன் ஆரம்பக் கல்விக் காலத்தில், இந்திய வரலாற்றாசிரியர் சுசோபன் சர்க்கார் ஆய்வுகளால் ஈர்க்கப்பட்டார். வங்க அறிவுஜீவிகள் வாய்வழி வரலாற்றுத் திட்டத்திற்கு அளித்த பேட்டியில், கிழக்கு வங்காளத்தில் தனது செல்வச் செழிப்பான குடும்பப் பின்னணி, வளர்ப்பு மற்றும் எழுத்தாளர்கள் டி. எச். லாரன்ஸ், பியோதர் தஸ்தயெவ்ஸ்கி மற்றும் வங்க மொழிக் கவிஞர் மைக்கேல் மதுசூதன் தத்தா உள்ளிட்டவர்களால் தனக்கு ஆரம்பகாலத்தில் ஏற்பட்ட தாக்கங்கள் சிலவற்றை இவர் ஒப்புக்கொண்டார். Archives at Tufts|website=archives.tufts.edu|archive-url=https://web.archive.org/web/20220624185049/https://archives.tufts.edu/repositories/2/digital_objects/40103|archive-date=24 June 2022|access-date=1 May 2023}} கல்லூரி காலத்தில் மார்சியத்தில் கொண்ட ஈடுபாட்டால் 1940 களில், குஹா இந்தியப் பொதுவுடைமைக் கட்சியின் உறுப்பினரானார். மேலும் இலண்டனில் இருந்த உலக ஜனநாயக இளைஞர் கூட்டமைப்பில் குழுவின் பேராளராக இருந்தார். இவர் 1953 இல் இந்தியாவுக்குத் திரும்பி, கல்விப் பணியில் இணைந்தார். சந்தர்நாகூர் அரசு கல்லூரியில் கற்பித்தார், மேலும் கல்கத்தா மத்திய கல்லூரியில் கற்பிக்கச் சென்றார். இவரது கடந்தகால அரசியல் பணிகள் மற்றும் பொதுவுடமை சித்தாந்தத்துடனான தொடர்புகள் நிர்வாகத்தின் கவனத்திற்கு கொண்டு வரப்பட்டபோது, இவர் வங்காள கல்வி சேவைகளில் இருந்து இடைநீக்கம் செய்யப்பட்டார். பின்னர் இவர் ஜாதவ்பூர் பல்கலைக்கழகத்தில் பணியமர்த்தப்பட்டார். 1956 இல் அங்கேரியப் புரட்சி, 1956 எதிர்ப்பு தெரிவித்து பொதுவுடமைக் கட்சியின் அரசியல் செயல்பாடுகளில் இருந்து விலகினார். குஹா 1959 இல் இந்தியாவிலிருந்து ஐக்கிய இராச்சியத்திற்கு குடிபெயர்ந்தார், அங்கு இவர் சசெக்ஸ் பல்கலைக்கழகத்தில் வரலாற்றின் உயர்விரிவுரையாளராக தனது வாழ்க்கையைத் தொடங்கினார். பணியின் போது, குஹா ஆஸ்திரேலிய தேசியப் பல்கலைக்கழகம் கற்பித்தார்.